[{"text_idx": "#000001", "text": "Prosiect gan Ysgol Fusnes Aberystwyth yn anelu at rannu gwybodaeth a\u0302 mentrau gwledig"}, {"text_idx": "#000003", "text": "Mae Prifysgol Aberystwyth yn awyddus i roi hwb i fentrau a busnesau newydd gwledig trwy rwydwaith sydd wedi\u2019i gynllunio i rannu gwybodaeth."}, {"text_idx": "#000005", "text": "Nod y rhwydwaith yw meithrin datblygiad busnesau a gweithgareddau mentergarwch yn y Canolbarth, gan ganolbwyntio ar rannu arloesedd ac atebion ymarferol i fusnesau newydd a busnesau sy\u2019n bodoli eisoes. Y nod yw sefydlu\u2019r Canolbarth fel lleoliad sy\u2019n enwog yn rhyngwladol am ei mentrau gwledig blaengar."}, {"text_idx": "#000006", "text": "Yn draddodiadol, mae economi Cymru wedi syrthio tu o\u0302l y DU o ran ei chyfran o ddiwydiannau uchel eu gwerth, gyda thwf economaidd a chynhyrchiant cyfyngedig. Gellid gwrthdroi hyn gyda chwistrelliad o sgiliau a mentrau newydd."}, {"text_idx": "#000007", "text": "Drwy gysylltu a llywio busnesau newydd yn well, yn ogystal ag adeiladu ar ei chryfderau traddodiadol \u2013 amaethyddiaeth a thwristiaeth \u2013 y gobaith yw y bydd y rhanbarth yn denu diwydiannau newydd a\u2019r gweithlu medrus sydd ei angen i amrywiaethu a chryfhau\u2019r economi yn y Canolbarth."}, {"text_idx": "#000008", "text": "Lansiwyd y prosiect yn ffurfiol mewn digwyddiad yn ArloesiAber ym mis Hydref."}, {"text_idx": "#000010", "text": "\u201cDrwy gymryd rhan yn y Rhwydwaith, mae sefydliadau a mentrau o fewn yr economi wledig yn cael mynediad at fyfyrwyr, graddedigion, ymchwilwyr a busnesau newydd a rhannu gwybodaeth. Mae hefyd yn dod ag entrepreneuriaid ar draws y rhanbarth ynghyd i arddangos yr hyn sydd gan Brifysgol Aberystwyth i\u2019w gynnig.\u201d"}, {"text_idx": "#000012", "text": "\u201cRoedd yn bleser gennyf fod yn bresennol yn lansiad y rhwydwaith, ac rwy\u2019n llwyr gefnogi ei nod o feithrin perthynas agosach rhwng y byd academaidd a byd busnes, fel bod potensial sylweddol yr economi wledig yn cael ei wireddu er budd cymunedau ledled Ceredigion a chefn gwlad Cymru.\u201d"}, {"text_idx": "#000014", "text": "\u201cByddwn yn cysylltu ein holl gyfranogwyr yn GRRaIN gan y bydd yn cynnig rhwydwaith ardderchog ar gyfer rhannu gwybodaeth ymhlith sefydliadau o\u2019r un anian.\u201d"}, {"text_idx": "#000015", "text": "Mae cynlluniau\u2019r Rhwydwaith ar gyfer y dyfodol agos yn cynnwys cyflawni ymchwil, datblygu gweithgareddau menter a meithrin cysylltiadau a\u0302\u2019r economi wledig trwy gyfres o weminarau a digwyddiadau."}]